Braziliyada sariq bezgak tarqalishi tufayli salkam 40 kishi olamdan o‘tdi

Braziliya sog‘liqni saqlash rasmiylari Minas-Jerays shtatida sariq bezgak tufayli olamdan o‘tgani taxmin qilinayotgan 36 kishining o‘limi sabablarini o‘rganmoqda. Bu haqda “RIA Novosti” xabar berdi.

Shtat sog‘liqni saqlash vazirligiga ko‘ra, hozirda 133 ehtimoliy kasallik holati aniqlandi. Minas-Jerays gubernatori Fernandu Pimental shtat hududida favqulodda holat e’lon qildi.
Kasallik shtatning 24 munitsipiyida kuzatildi. Xususan, 12 shubhali o‘lim qayd etilgan va 29 kishi kasallikka chalingani gumon qilinayotgan Ladainya shahrida xavotirli vaziyat yuzaga kelgani bildirilmoqda.